Matts Roos

Matts Gustav Wilhelm Roos (s. 28. lokakuuta 1931 Helsinki) on suomalainen fyysikko ja emeritusprofessori sekä kuvataiteilija.

Roosista tuli ylioppilas 1949, diplomi-insinööri 1956, tekniikan lisensiaatti 1960 ja tekniikan tohtori 1967. Hän työskenteli CERNissä Genevessä 1965–1971.

Roos oli Helsingin yliopiston suurenergiafysiikan apulaisprofessori 1970–1977 ja alkeishiukkasfysiikan henkilökohtainen ylimääräinen professori 1977–1996.

1970-luvulla Roos tunnettiin ydinvoiman vastustajana ja hän oli perustajana ja puheenjohtajana (1976–1979) ydinenergialle vaihtoehtoja edistävässä yhdistyksessä. Hän on osallistunut laajojen alkeishiukkasten ominaisuuksien taulukoiden editointiin. Hän harjoittaa myös maalausta, pääasiassa abstraktia, alun perin harrastelijana, mutta useisiin näyttelyihin osallistumisen jälkeen yhä ammattimaisemmin.

Lähteet 

Suomalaiset fyysikot
Suomalaiset taidemaalarit
Suomalaiset professorit
Helsingin yliopiston professorit
Vuonna 1931 syntyneet
Elävät henkilöt